El polígon de Carrases; el triomfant circuit del Trofeu Ajuntament de Llíria i el Campionat de ciclisme de la Comunitat Valenciana
31 de agost de 2020

El polígon de Carrases ha acollit este passat cap de setmana el Campionat de ciclisme de la Comunitat Valenciana, per a les categoria cadet masculina, júnior masculina i màster masculina, així com el Trofeu Ajuntament de Llíria, disputat en la vesprada del dissabte, en categoria femenina, i en el matí del diumenge per a les escoles

El circuit, de 5.200 metres per volta, i les proves, organitzades per la FCCV i l'Ajuntament de Llíra, han donat la benvinguda a participants vinguts de totes les parts de la Comunitat, i en especial, de la província de València; un gran nombre de ciclistes d'ambdós sexes, àrbitres i personal auxiliar, els quals s'han compromés de forma unànime amb totes les mesures sanitàries de prevenció contra la COVID-19.

Manuel Civera, Alcalde de Llíria, agraïx a la FCCV la confiança en la ciutat de Llíria i en la seua capacitat per a donar resposta els esdeveniments esportius en estos moments tan difícils per a tots. De la mateixa manera, l'alcalde també vol agrair la gran excel·lència de les empreses del polígon de Carrases, perquè el seu paper i col·laboració han resultat fonamentals en l'esforç de convertir el polígon industrial en un circuit esportiu d'alt nivell.

Els llocs i resultats de les competicions en les diferents categories ja estan disponibles, i poden consultar-se en la web oficial de la FCCV.